== Kunstbegrebets historie ==
=== Før 1700 ===
[[Fil:Pronaos (PSF).png|thumb|Figur 1. Den klassiske græske opfattelse: De rette proportioner skaber harmoni og skønhed. Et græsk tempel fra antikken.]]
[[Fil:Venus Milo scheme contraposto.jpg|thumb|Figur 2. ''Venus fra Milo''. Denne græske [[marmor]]skulptur, der stammer fra omkring 100 f. kr., antages at forestille [[Afrodite]], [[gudinde]] for [[kærlighed]] og [[skønhed]]. Hun blev af [[Romerriget|romerne]] kaldt [[Venus (gudinde)|Venus]]. Arme og sokkel er gået tabt. Proportionerne og de let svungne former udgør et harmonisk hele.]]
Kunstbegrebet har ændret sig meget gennem tiderne. At begrebet om kunst først opstod i 1700-tallet betyder ikke, at der ikke eksisterede kunst før den tid. I [[antikken]]s [[Grækenland]] blev der skabt en rigdom af kunst, specielt inden for skulptur, bygningskunst og digtekunst. I denne klassiske græske kunst spillede ''formen'' en afgørende rolle som ideal.<ref name="autogeneret1">Dorthe Jørgensen: Skønhed, s. 30.</ref> Der skulle være de rigtige proportioner mellem delene af en helhed, således at de tilsammen danner et harmonisk hele. Ifølge dette ideal består et bygningsværks skønhed af de rette proportioner mellem de forskellige dele af bygningen og bygningen som helhed. På samme måde består et menneskelegemes skønhed af de rette proportioner mellem de forskellige dele af legemet og legemet som helhed.
Filosofi Kunst Kultur Videnskab Humaniora Uddannelse